สวัสดีครับ วันนี้ผมจะพูดถึงเรื่อง การใช้คอมพิวเตอร์นะครับ ปัจจุบันนี้ เราจะสังเกตได้ว่า คอมพิวเตอร์เนี่ย มีกันเกือบทุกบ้าน แทบจะไม่มีบ้านไหนที่ไม่มีคอมพิวเตอร์นะครับ คอมพิวเตอร์เป็นอุปกรณ์ที่ทำอะไรได้หลาย ๆ อย่างนะครับ อย่างเช่น สามารถดูทีวีได้ สามารถฟังเพลงได้ สามารถค้นคว้าหาข้อมูลได้ หรือว่าใช้ในการทำงานได้ เช่น พิมพ์งาน ทำบัญชี คำนวณตัวเลข ทำกราฟิกออกแบบรูปภาพ ปริ้นงานอะไรหลายๆ อย่างได้หมดเลย คือเครื่อง ๆ เดียวมีความสามารถครบครันเลยถ้าเราใช้เป็นนะครับ ปัจจุบันนี้ มีคอมพิวเตอร์อยู่หลายแบบนะครับ ที่เราจะได้เห็น อันแรกก็คือ คอมพิวเตอร์ตั้งโต๊ะ ก็จะมีเครื่อง ตัวเครื่องนะครับ แล้วก็มีจอ แล้วก็มีเมาส์ คีย์บอร์ด ลำโพงอย่างเงี้ย แล้วก็คอมพิวเตอร์ที่เราเรียกกันว่า โน้ตบุ๊ค หรือว่าแล็ปทอปนะครับ คือคอมพิวเตอร์พกพา สามารถพกพาไปไหนก็ได้นะครับ ปัจจุบันอาจจะพัฒนาไปถึงพวก แท็บเล็ตนะครับ ก็คือพวก ไอแพด หรือว่า แท็บ ต่าง ๆ นะครับ แต่ว่าตอนนี้ผมจะพูดถึงเรื่อง คอมพิวเตอร์ตั้งโต๊ะก่อนนะครับ คอมพิวเตอร์ตั้งโต๊ะจะมีสองส่วนด้วยกัน ก็คือจะมีจอแล้วก็มีตัวเครื่องนะครับ ตรงตัวเครื่องเนี่ยจะมีปุ่มเปิดนะครับเป็นปุ่มใหญ่ ๆ แล้วก็จะมีปุ่มเล็ก ๆ เป็นปุ่มรีเซตเครื่องนะครับ เราก็เริ่มต้นใช้งานโดยกดปุ่มเปิดก่อนนะครับ ถ้าเรากดปุ่มเปิดแล้วเครื่องยังไม่ทำงานนะครับ ก็ต้องดูด้วยว่าเราเสียบปลั๊กแล้วหรือยังนะครับ พอเราเปิดเครื่องปุ๊บ เราก็เปิดจอนะครับ ที่จอก็จะมีสวิตช์ให้นะครับ ให้เรากดปุ่ม แต่ว่าปัจจุบันนี้ จอรุ่นใหม่ ๆ เราแค่เอามือสัมผัสตรงไฟนะครับ มันก็จะติดเลย โดยที่เราไม่ต้องกดปุ่มแล้วนะครับ หลังจากที่เราเปิดเครื่องและก็เปิดจอแล้ว เราก็นั่งรอนะครับ รอให้เครื่องมันบู๊ต ก็คือ มันจะทำงานของมันไปเรื่อย ๆ จน เข้าสู่วินโดวส์ วินโดวส์ก็คือ ระบบปฏิบัติการหนึ่งนะครับที่ใช้กับคอมพิวเตอร์ ในโลกนี้มีระบบปฏิบัติการใหญ่ ๆ ของโลกก็จะมีพวก วินโดวส์ แมคอินทอช แล้วก็ลีนุกซ์ นะครับผม หลังจากที่เครื่องโหลดเข้าสู่วินโดวส์แล้วนะครับ เราอาจจะต้องรอสักแป๊บหนึ่งนะครับ ให้มันเปิดโปรแกรมจนครบก่อน สังเกตได้จากไฟกะพริบนะครับ ถ้าไฟกะพริบอยู่แสดงว่า เครื่องยังทำงานอยู่ แต่ ถ้าเกิดไฟมันหยุดกะพริบแล้วแสดงว่า มันพร้อมให้เราใช้งานได้นะครับ ที่หน้าจอคอมพิวเตอร์จะมี สามส่วนหลัก ๆ นะครับ ที่เราจะเห็นได้ อันแรกก็คือพื้นว่าง ๆ ข้างหลังนะครับ เราเรียกตรงนั้นว่า เดสก์ท็อปนะครับผม ส่วนด้านล่างนะครับ จะเป็นแถบสีเทา ๆ นะครับ บางเครื่องอาจจะเปลี่ยนสี เราเรียกตรงนั้นว่า ทาสก์บาร์นะครับ ตรงทาสก์บาร์หัวมุมซ้ายสุด จะเป็นปุ่มสตาร์ทนะครับ คือจะเป็นปุ่มสำหรับเริ่มใช้งานนะครับ แล้วก็ด้านข้าง ทางซ้ายนะครับจะมีรูปภาพเล็ก ๆ นะครับ แล้วก็มีข้อความใต้รูปภาพ เราเรียกตรงนั้นว่า ไอคอนนะครับ หรือว่า ชอร์ตคัต ทีนี้เดี๋ยวผมจะสอนวิธีการใช้โปรแกรมวาดรูปนะครับผม เราจะเริ่มจากการกดปุ่มสตาร์ทนะครับผม สตาร์ทจะอยู่ด้านซ้ายมุมล่างนะครับผม ให้เรากดตรงนั้น จากนั้นไปที่ออลโปรแกรมนะครับผม พอเรากดที่ออลโปรแกรมปุ๊บ มันจะมีอีกด้านหนึ่งมาให้เรานะครับ อันแรกสุดนะครับ ที่เขียนว่า แอกเซสเซอรีนะครับผม ให้เรากดเข้าไป ในนั้นจะมีโปรแกรมที่ชื่อว่า เพนท์อยู่นะครับ ให้เราเปิด โปรแกรมเพนท์ขึ้นมา โปรแกรมเพนท์จะมีลักษณะ เอ่อ..เป็นพื้นขาว ๆ นะครับผม แล้วมีด้านข้างให้เป็นเครื่องไม้เครื่องมือในการวาดรูปนะครับ เราก็เอาเมาส์เนี่ย ไปกดที่ดินสอ แล้วก็เริ่มวาดรูปได้นะครับ ถ้าเราต้องการจะลงสี เราก็กดที่ถังสี แล้วก็ลงสีได้เลยนะครับ ต่อไปผมจะสอนวิธีการพิมพ์งานนะครับ เวลาเราพิมพ์งานเนี่ย เราจะใช้โปรแกรม ไมโครซอฟท์เวิร์ดนะครับผม ซึ่งจะติดตั้งมาไว้กับเครื่องส่วนใหญ่แล้วนะครับ ให้เราไปที่สตาร์ทเหมือนเดิมนะครับผม ด้านซ้าย มุมล่างนะครับ จากนั้นเราก็เลือกที่ ออลโปรแกรมเหมือนเดิม เราก็เลือกที่ ลองเลื่อนลงมานะครับ ตรงตัวเอ็มนะครับ จะเขียนว่าไมโครซอฟท์ออฟฟิศนะครับ กดเข้าไปปุ๊บมันจะเป็นไมโครซอฟท์ต่าง ๆ โผล่ขึ้นมานะครับผม ให้เราเลือกที่ ไมโครซอฟท์เวิร์ดนะครับผม พอเราเปิดโปรแกรมเวิร์ดมาปุ๊บ จะสังเกตนะครับว่า มันจะมีที่ว่าง ๆ ให้เราไว้พิมพ์ ให้เรากดที่ ๆ ว่าง ๆ นั่นแหละ แล้วก็เริ่มพิมพ์ได้นะครับ สังเกตเวลาพิมพ์ มันจะมีไฟกะพริบ ๆ เป็น ดำ ๆ เล็ก ๆ นะครับผอม ๆ ตรงนั้นเราเรียกว่าเคอร์เซอร์นะครับ ให้เราพิมพ์ตรงเคอร์เซอร์ได้เลยนะครับผม สมมติว่าบรรทัดแรกเราพิมพ์คำว่า เฮลโล นะครับผม พอเราพิมพ์เสร็จปุ๊บ ให้เรากด ที่คีย์บอร์ดนะครับ ปุ่ม เอ็นเทอร์ มันจะเป็นปุ่มใหญ่ ๆ นะครับ และเขียนว่า เอ็นเทอร์ กดปุ๊บมันจะ ขึ้นบรรทัดใหม่ให้เรานะครับ จากนั้น เราก็พิมพ์ต่อได้ หลังจากที่เราพิมพ์งานต่าง ๆ นะครับเสร็จแล้ว เราจะทำการบันทึกนะครับผม คือเก็บไว้ในเครื่องเอาไว้พิมพ์ต่อ หรือว่าเก็บเอาไว้ เอามาดูทีหลังนะครับ วิธีการก็คือ ให้เราไปที่ มุมบนซ้ายสุดนะครับ จะเขียนคำว่า ไฟล์นะครับผม จากนั้นให้เราเลือกคำว่า เซฟแอสนะครับ พอเลือก เซฟแอสปุ๊บ มันจะมีหน้าต่างให้เราพิมพ์ ตั้งชื่อนะครับ เราก็ตั้งชื่ออะไรก็ได้ จากนั้นเราก็กด เซฟ นะครับผม มันก็จะบันทึกงานของเรา เอาไว้ในเครื่อง สามารถมาเปิดดูเมื่อไหร่ก็ได้นะครับ